paragraph_text: Life for Rent je drugi album britanske pjevačice Dido, objavljen 2003. godine. Pjesma "White Flag", koja je bila prvi singl s albuma, postala je najprije radijski, a nakon toga veliki svjetski hit. Istodobno je objavljena i pjesma "Stoned", koja je kao remiks postala klupski hit, premda nije uspjela kao dance radio hit. Treći i četvrti singl, "Life for Rent" i "Don't Leave Home", nisu u SAD-u prošli jednako dobro kao "White Flag".